b'\n_START_ARTICLE_\nMikrotubul\n_START_PARAGRAPH_\nMikrotubuli so cevaste strukture premera 20-25\xc2\xa0nm in dol\xc5\xbeine 200\xc2\xa0nm\xe2\x80\x9325\xc2\xa0\xc2\xb5m, zgrajene iz tubulina in se nahajajo v citoplazmi evkariontske celice. So sestavina citoskeleta (notranjega celi\xc4\x8dnega ogrodja), delitvenega vretena, aksoneme, bi\xc4\x8dkov in migetalk ter centriola in bazalnega telesca. Odigrajo pomembno vlogo v razli\xc4\x8dnih celi\xc4\x8dnih procesih, med drugim pri mitozi, citokinezi, prena\xc5\xa1anju me\xc5\xa1i\xc4\x8dkov po celici ...\n_START_SECTION_\nZgradba\n_START_PARAGRAPH_\nMikrotubuli so polimerne molekule, zgrajene iz dimerov \xce\xb1- in \xce\xb2-tubulina. Tubulinske enote polimerizirajo tako, da se \xce\xb1-tubulin v dimeru pove\xc5\xbee z \xce\xb2-podenoto drugega dimera.'